Muconasal Plus a Brufen: Sú Kompatibilné s Alventou, Concorom a Agenom?
Dobrý deň. Ráno užívam lieky Alventu 75 a Concor 5 a na obed Agen 5? A momentálne som prechladnutia či môžem užívať pri tých liekoch Muconadal plus do nosa a Brufen od bolesti? Dakujem
Dobrý deň,
ďakujeme za Vašu otázku.
Užívanie lieku Brufen počas liečby Concorom a Agenom môže znížiť antihypertenzívny účinok liekov. príležitostné užitie Brufenu vylúčené nie je, odporúčam však priebežne monitorovať hodnoty krvného tlaku. Účinok Alventy ostáva zachovaný.
Vzhľadom na lokálne pôsobenie lieku Muconasal plus je systémový účinok zanedbateľný, preto sa klinicky významný vplyv na prebiehajúcu liečbu nepredpokladá.
Prajem pekn zvyšok dňa.
S pozdravom
PharmDr. Veronika Kiabová